Марин Тачков
Странните села

chitanka.info

Имало две странни съседни села — Откаченово и Перково. Когато гражданите от тези села се виждали, доста спорели и се хвалели:

— Нашето село е с 5 км. по-близо до морето!

— А нашето е по-високо и по-близо до небето!…

— Ние сме по-нахални и крадливи!…

— А ние сме по-безсрамни и лъжливи!…

— В нашето село има повече лисици!…

— А в нашето има повече мушици!…

— Селото ни е с по-дебел кмет!

— А пък ние имаме по-хубава смет!…

И до днес тези села неуморно спорят и се борят…

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.